**Správa o činnosti Slovenského zväzu vodného motorizmu za obdobie roku 2016.**

Rok 2016 bol pre **Slovenský zväz vodného motorizmu** najúspešnejším v jeho histórii, ale aj najnáročnejším na organizačné a finančné zabezpečenie športovej prípravy a účasti na vrcholných podujatiach.

# Identifikácia organizácie

Názov organizácie: Slovenský zväz vodného motorizmu (ďalej SZVM)

Právna forma: občianske združenie

Štatutárny zástupca: JUDr.Vladimír Slaný, Rastislav Čulík

Vznik: 15.06.1990 (na dobu neurčitú)

IČO: 00681768

Bankové spojenie: Slovenska sporiteľňa, a. s. SK4809000000005123388869

Sídlo organizácie: Trnavská cesta 29, 821 02 Bratislava

Komunikačné údaje:

e–mail: szvm@szvm.sk, www.szvm.sk

Základné dokumenty: Stanovy, Organizačný poriadok

Vážení športoví priatelia, vážené dámy vážení páni!

Dovoľte mi aby som Vás všetkých srdečne po roku privítal na dnešnej konferencii SZVM a predniesol správu o činnosti za rok 2016. Taktiež podal informáciu o prípravách, ktoré v roku 2017 budú pre náš zväz z hľadiska športového neoddeliteľnou súčasťou vodno-motoristického športu na Slovensku.

**Úvod**

Aj v roku 2016 organizačné fungovanie nášho zväzu zabezpečoval Výkonný výbor SZVM v počte 7 členov VV a 3 členovia RK. Zasadnutia výkonných výborov sa konali podľa schváleného plánu a za vysokej percentuálnej účasti členov. Výkonný výbor pracoval v „plnom“ zložení. VV SZVM sa stretával minimálne raz do mesiaca, zápisnice z neho boli vždy posielané členom VV a klubom. Od konania konferencie zo 7.5.2016 uplynul už celý rok. Nebol to ľahký rok. Najviac nás zaťažilo keď do platnosti vstúpil nový zákon o športe Zákon č. 440/2015 Z. z.,. Museli sme sa vžiť s týmto zákonom a výsledkom bolo, že náš zväz v septembri 2016 dostal osvedčenie o uznaní za národný športový zväz. Dobre si všetci pamätáte, že sme museli aplikovať a schváliť nové stanovy SZVM. Ich prijatím sa začala etapa administratívnych útrap. Min.školstva koncom roku 2016 nám oznámilo, že naše stanovy nie sú v súlade s §-19-23 zák. o športe. Zverejnením informácie klubom nasledovala mohutná vlna kritiky na predsedu, že podal na registráciu zlé stanovy vo forme pracovného materiálu, ktorý konferencia neschválila. Náš zväz prijal ponuku z Min.školstva a zúčastnil sa na školení o aplikácii daných paragrafov do stanov. Z danného školenia vzišlo, že väčšina zväzov nemala taktiež v stanovách aplikáciu uvedených paragrafov. Preto sme Vás žiadali o nové stanovisko k aplikácii danej problematiky stanov a za 3 mesiace práce nám Min.školstva odsúhlasilo opäť nové stanovy. Tieto boli na mimoriadnej konferencii SZVM schválené 8.3.2017 a dané na registráciu na Min.vnútra. V súčasnej dobe už máme zaregistrované nové stanovy a tieto budú zverejnené na internetovej stránke zväzu.Taktiež v zmysle uznesenia z konferencie sme založili transparentný účet v Slovenskej sporiteľni, ktorý si môžu všetci členovia prezerať na internete. Na konci roku 2016 VV spracoval a podal na Ministerstvo školstva vedy výskumu a športu žiadosť o poskytnutie dotácie zo štátneho rozpočtu na rok 2017 v oblasti športu. V januári 2017 nám bolo priznané osvedčenie o splnení podmienok na priznanie príspevku uznanému športu. V tom istom mesiaci sme podpísali zmluvu o výške a špecifikácii príspevku na činnosť, ktorá predstavuje hodnotu 23 102.-eur a je účelovo viazaná na rozpočet SZVM, ktorý predloží hospodár SZVM. Ďalšou zmluvou s Min.školstvom bol príspevok poskytnutý športovcom top tímu vo výške 10 000.-eur, ktorý je viazaný na konkrétneho športovca. V marci 2017 VV spracoval projekt na účel „Finančné odmeny športovcom za výsledky v roku 2016 a bola nám odsúhlasená suma 3 500.-eur.

VV SZVM okrem spomínaných náležitostí spracoval finančnú správu za rok 2016 a daňové priznanie, ktoré podľa zmluvy bolo zaslané aj na Min.školstva. Z ďalších vecí VV vypracoval kalendár pretekov na rok 2017, ktoré sa budú konať pod záštitou SZVM. Súčasťou kalendára je aj nominácia pretekárov na MS FF 2017 v Maďarsku.

**Mimoriadne výsledky**

Pred štandardným odpočtom miery naplnenia našich plánov si dovolím vyzdvihnúť niekoľko mimoriadnych momentov z roku 2016.

V štátnej športovej reprezentácii pokračujeme vo výborných výkonoch našich reprezentantov. Medzi medailových už tradične patrí najmä Marián Jung v kategóriaách O 500 a O 700. Potvrdil svoje umiestnenie vo svetovej elite. Aj Michal Košút v kategórii O 250 podával dobré výsledky. Pokračujeme v tradícii pretekov v  kategórii TS 1000, ktorá spoločne s triedou Veterán dosahuje dobré športové výsledky. Osvedčuje sa nám systém jednodňových rýchlostných podujatí, tým aj zefektívnenie organizácií domácich súťaží majstrovských aj nemajstrovských, vytvárať podmienky pre úspešnú reprezentáciu na podujatiach ME a MS a zdokonaľovať výchovu mládeže, rozhodcov a trénerov. Organizáciu domácich pretekov väčšinou pripravujú už skúsené kluby a to v  Komárne, Malackách a Inter Bratislava.

 Po viacerých rokoch nastal opäť nárast záujmu o preteky vznášadiel. Pretekárskym odvetvím, kde nám rastú počty pretekárov sú preteky vznášadiel. Tu sa za hodnotené obdobie darí udržať počet pretekárov ako aj sympatizantov tohto športu. Výsledkom toho bola aj minuloročná organizácia ME vznášadiel v Piešťanoch. Organizátor a učastník pretekov Jaroslav Baláž si tiež udržali svoje pozície.

 Zaznamenávame dobré výsledky na poli skútristov, kde nás reprezentoval Mário Lámy.

 Od roku 2004 kedy sa prvý krát usporiadali preteky FF v Trenčíne už ubehlo veľa rokov. Máme tri vekové kategórie pretekárov. Podarilo sa nám zabezpečiť k tomu potrebnú techniku a tým sa zvýšila výrazne športová výkonnosť. Výsledkom bola účasťou našich mladých pretekárov Formule Future na Majstrovstvách sveta a Majstrovstvách európy . Tu patrí poďakovanie klubom Viking Medveďov, Benzinol Malacky, KVM Piešťany a Komárno.

 Ostáva len veriť, že takto vytvorený potenciál (a prácu našich členov) dokážu oddiely využiť pre podporu rozvoja nášho športu.

Do tejto časti správy samozrejme patria aj výsledky.

V pretekoch športových plavieb tu je situácia s počtom aktívnych pretekárov na dobrej úrovni. Čo sa týka športových plavieb v kluboch, ktorí sa zaoberajú športovými plavbami, sa podarilo stabilizovať úbytok aktívnych súťažiacich pretekárov. Tu treba povedať, že na tom má zásluhu, ale aj výsledky  kluby ako Viking Medveďov, Komárno, KVŠ Karlova Ves, Inter Bratislava.

Stručne k ďalším oblastiam :

Z pohľadu reprezentácie stav viac menej zodpovedá podmienkam, ktoré sú pre vrcholový šport v našej situácii vytvorené (a stále rastúcej svetovej konkurencii). Výsledky môže dosahovať len jedinec, ktorý má reprezentovanie ako prioritu a navyše si dokáže zabezpečiť aj nutné materiálne podmienky. Propagáciu nášho športu sa nedarí, adekvátne možnostiam, pomerne dobre realizovať – na jeseň sme sa dostali aj do hlavných spravodajstiev, ale len ako krátka správa. Dlhodobého významného reklamného partnera sa naďalej nedarí získať.

Z pohľadu práce s mládežou štandardne fungujú kluby v Malackách, Piešťanoch a Komárne. Tieto sú ale skôr zamerané na rekreačný šport, z pohľadu práce mládežou bol asi najviditeľnejším výsledkom letný detský tábor v Čechách, ktorý nám poskytol zväzový partner.

Naďalej platí, že členská základňa mládeže je jedným z našich najslabších miest, pyramída štartujúcich vo zväzových súťažiach má základňu vo veteránoch a nie dole, tam, kde by pevná pyramída základ mala mať. Dnešná konferencia preto vyzýva oddiely, aby dosiahli snahu a navýšili podiel mládeže.

 Spolupráca s vrcholovými orgánmi športu, mládežníckeho a univerzitného športu sa naďalej úspešne realizuje. Mali sme stretnutia s predstaviteľmi nového vedenia SOV, ktorí prisľúbili pomoc i keď nie finančnú, ale materiálnu. Boli by nápomocní pri realizácii a spropagovaní MS FF v Maďarsku.

**Plnenie hlavných úloh zväzu**

*a/ Trvalé úlohy*

1. Zabezpečiť účasť reprezentačných výberov na vrcholných svetových podujatiach (MS, ME,), podľa finančných a materiálových možností zväzu.

2. Systémová propagácia SZVM a športu voči verejnosti, ako vo vzťahu k

vrcholovému, tak i masovému športu. Jej využitie pri hľadaní spôsobov spolupráce s

možnými reklamnými partnermi SZVM.

3. Podpora práce a športovej činnosti s deťmi a mládežou, podpora talentovaných

jednotlivcov. Účinná podpora na klubovej úrovni.

4. Spolupráca s významnými športovými a spoločenskými subjektmi, ako SOV, NŠC, KŠZ a pod.

5. Špecifická podpora tvorby s cieľom zabezpečiť kvalitu domácich súťaží a postupné pokrytie územia SR vodnými pretekárskymi trasami

6. Vytváranie podmienok pre postupný dlhodobý rozvoj členskej základne SZVM.

Konferencia SZVM žiada členské subjekty SZVM, aby dosiahli minimálne 30 % podiel mládeže na svojej členskej základni.

7. Rozvíjať súčasnú štruktúru súťaží vo všetkých druhoch vodno-motoristických kategóriách s dôrazom na oblastnú úroveň, špecifická podpora rozvoja regionálnych súťaží a aktivít.

8. Urobiť maximum pre postupné zvyšovanie podielu vlastných príjmov na všetkých

úrovniach zväzu.

9. Rozvíjať systém klubových súťaží. Pokúsiť sa zabezpečiť, aby klubové kolá

postupne prebehli všade, kde sa nachádza členský klub SZVM, ale aj v ďalších

regiónoch SR.

*b/ Špecifická úloha:*

10. Obsahovo a organizačne sa podieľať na zabezpečení realizácie tréningového, rozhodcovského vzdelávacieho programu pre všetkých členov SZVM.

V ekonomickej oblasti je finančný rozpočet plánovaný tak, aby čo najefektívnejšie umožnil použiť všetky dotácie zo štátnych zdrojov priamo na činnosť zväzu. Pre rok 2017 by sa situácia nemala moc zmeniť a ostali sme na úrovni roku 2016. Už v tomto momente si dovolím osobne a v mene celého zväzu poďakovať klubom a ich členom, že nám pomohli splniť všetky byrokratické požiadavky, ktoré zákon priniesol (jednotný register, špecifické povinnosti pre športových funkcionárov, nové stanovy zväzu, nové webová stránka a na nej zverejňovanie všetkých náležitostí, nový transparentný účet a pod.).

Záverom správy si dovolím z pozície predsedu SZVM poďakovať všetkým, ktorí v akejkoľvek forme prispeli k tomu, že dnešná správa o činnosti SZVM za rok 2016 má dominantne pozitívny charakter aj napriek tomu, že nie všetko sa nám podarilo dosiahnúť podľa naších predstáv a že stále sú oblasti, ktoré môžeme vylepšiť. SZVM sme všetci, nie iba výkonný výbor a ruku k dielu môže a mal by (ak chceme niečo spoločne dosiahnuť) priložiť každý z nás. Výkonný výbor má za hlavnú úlohu aktivity koordinovať a riadiť a určite každú zmysluplnú aktivitu aj primeraným spôsobom podporí. Preto si dovolím v mene svojom, ale aj členov VV poďakovať za odvedenú dobrovoľnú prácu klubom, pretekárom a funkcionárom v prospech SZVM.